Slaget om Storbritannia (film)

Slaget om Storbritannia er et britisk krigsdrama fra 1969 regissert av Guy Hamilton. Filmen skildrer luftkampene som utspant mellom britiske og tyske flystyrker over Storbritannia under Slaget om Storbritannia. Mye av det mellommenneskelige drama som utspinner seg på bakken er oppdiktet. Blant de ledende rollene finner man Laurence Olivier, Trevor Howard, Michael Caine, Christopher Plummer, Susannah York og Robert Shaw. Manus bygger på boken The Narrow Margin av Derek Wood og Derek Dempster.

Filmen ble kjent for sine spektakulære flyscener.

 Om filmen 
miniatyr|venstre|170px|Britisk Spitfire var et populært fly under Slaget om Storbritannia
Filmen hadde som mål å være en nøyaktig beretning om det virkelige Slaget om Storbritannia, det vil si hendelsene på sommeren og høsten 1940 da britiske RAF påførte tyske Luftwaffe et strategisk tap, og slik sikret at Operasjon Sjøløve – Hitlers plan for å invadere Storbritannia, ble oppgitt. Den enorme, strategiske seieren til britiske piloter som var i mindretall ble summert opp av sir Winston Churchill slik: «Aldri noensinne i menneskets konfilktfylte historie har så mange skyldt så få så mye.»

Filmen er spesielt kjent for sine spektakulære flysekvenser, som var av en art som aldri var vist på film tidligere. Disse scenene var sterkt medvirkende til å gjøre filmen meget kostbar å produsere. Alle fly er autentiske for perioden. For de tyske flyene henvendte man seg til Spania, som fremdeles benyttet seg av de tyske Heinkelen bombefly og Messerschmitt jagerfly de mottok fra Tyskland under andre verdenskrig. Flyene ble ført av de mannskapene fra det spanske flyvåpen som fortsatt tjenestegjorde på disse flytypene.

 Rollebesetning 
Laurence Olivier - Air Chief Marshal Hugh Dowding
Trevor Howard - Air Vice Marshal Keith Park
Patrick Wymark - Air Vice Marshal Trafford Leigh-Mallory
Christopher Plummer - Skvadronleder Colin Harvey
Michael Caine - Skvadrinleder Canfield
Ralph Richardson - Ambassadør David Victor Kelly
Robert Shaw - Skvadronleder "Skipper"
Susannah York - Section Officer Maggie Harvey, Colins hustru
Ian McShane - Piloten Andy
Kenneth More - Kaptein Barker
Edward Fox - Pilot Archie
Michael Redgrave - Air Vice Marshal Evill
Curd Jürgens - Baron von Richter
Hein Riess - Riksmarskalk Herman Göring
Wilfried von Aacken - Generalløjtnant Theo Osterkamp
Karl-Otto Alberty - General Hans Jeschonnek, Luftwaffes stabssjef
 Manfred Reddeman - Major Falke (inspirerad av virkelighetens Adolf Galland)
Helmut Kircher - Boehm
Alexander Allerson - Major Brandt
Paul Neuhaus - Major Föehn
Dietrich Frauboes - Feltmarskalk Erhard Milch, generalinspektør for Luftwaffe
Malte Petzel - Oberst Beppo Schmidt
Alf Jungermann - Brandts navigatør
Peter Hager - Feltmarskalk Albert Kesselring
Wolf Harnisch - General Flink
Rolf Stiefel - Adolf Hitler

 Referanser 

 Eksterne lenker 


Kategori:Filmer fra 1969
Kategori:Britiske dramafilmer
Kategori:Britiske krigsfilmer
Kategori:Britiske historiske filmer
Kategori:Filmer om andre verdenskrig
Kategori:Engelskspråklige filmer
Kategori:Franskspråklige filmer
Kategori:Polskspråklige filmer
Kategori:Tyskspråklige filmer
Kategori:Filmer lagt til England
Kategori:Filmer lagt til Tyskland